**Kaste**

Kaste on luterilaisen kirkkomme toinen sakramentti. Tutustu sivustoon www.kaste.fi ja selvitä vastauksia alla oleviin kysymyksiin. Käytä apunasi myös nettiRaamattua, www.raamattu.fi ja nettikatekismusta, <https://katekismus.fi/>

**1. Mitä tarkoittaa sakramentti ja miten sakramentin luonne näkyy kasteessa? Tutki asiaa seuraavien tehtävien avulla.**

a. Lue ensin Raamatusta kaste- ja lähetyskäsky. Löydät sen Matteuksen evankeliumista, 28 luvusta, jakeet 18-20 (Matt. 28:18–20). Lue sen jälkeen Katekismuksesta kaste- ja lähetyskäskyn selitys. Pohdi ja kirjoita lyhyesti, miksi kaste on kristityille tärkeä? Mikä tekee kasteesta sakramentin? Mitä kaste merkitsee sinulle itsellesi?

b. Myös Jeesus kastettiin. Kuka hänet kastoi? Lue Markuksen evankeliumin 1 luvusta jakeet 4-11 (Mark.1:4-11).

c. Katso www.kaste.fi sivustolla oleva kastevideo. Mitä ajatuksia sinulle heräsi näkemästäsi?

d. Minkä ikäisenä voidaan kastaa?

**2. Selvitä omaan kastejuhlaasi tai nimenantojuhlaasi liittyviä asioita**

a) **Jos sinut on kastettu**, niin selvitä omaan kastepäivääsi liittyviä asioita. Voit löytää vastauksia perheraamatusta, kysymällä vanhemmiltasi, kummeiltasi tai sisaruksiltasi heidän muistojaan. Jos tilaisuudesta on olemassa valokuvia tai videotallenne, voit katsoa sen yhdessä perheesi kanssa.

* milloin sinut on kastettu?
* missä sinut on kastettu?
* kuka pappi sinut on kastanut?
* ketkä ovat sinun kummisi?
* keitä kaikkia oli mukana kastetilaisuudessasi?
* mitä virsiä silloin laulettiin? Voit halutessasi tutustua kastejuhlaan liittyviin virsiin kaste-sivustolta.
* jos sinulla on vanhempia sisaruksia, oliko heillä jokin erityinen tehtävä juhlassa?
* mistä olet saanut nimesi? Onko nimellesi taustaa suvusta, esikuvia kuuluisista ihmisistä?
* onko kastekynttiläsi vielä olemassa? Milloin sitä on viimeksi poltettu?

b) **Jos sinua ei ole kastettu,** niin selvitä, pidettiinkö sinulle nimiäiset tai muu tärkeä juhla. Voit löytää vastauksia kysymällä vanhemmiltasi tai sisaruksiltasi heidän muistojaan. Jos tilaisuudesta on olemassa valokuvia tai videotallenne, voit katsoa sen yhdessä perheesi kanssa.

* milloin nimijuhlasi on pidetty?
* missä juhlat pidettiin?
* keitä kaikkia oli mukana juhlassasi?
* oliko juhlassa erityinen ohjelma?
* os sinulla on vanhempia sisaruksia, oliko heillä jokin erityinen tehtävä juhlassa?
* mistä olet saanut nimesi? Onko nimellesi taustaa suvusta, esikuvia kuuluisista ihmisistä?